Nana Akufo-Addo

Nana Addo Dankwa Akufo-Addo (synt. William Addo Dankwa Akufo-Addo, s. 29. maaliskuuta 1944 Accra, Brittiläinen Kultarannikko) on ghanalainen poliitikko, joka on toiminut maansa presidenttinä tammikuusta 2017. Akufo-Addo sai joulukuun 2016 presidentinvaalissa 53,85 % äänistä. Hänen kilpailijansa, istuva presidentti John Dramani Mahama, sai 44,40 % äänistä. Akufo-Addo oli ehdolla myös vuosien 2008 ja 2012 presidentinvaaleissa, jotka hän hävisi. Vuonna 2020 hänet valittiin uudelle kaudelle, joka päättyy 6. tammikuuta 2025.

Nana Akufo-Addo kasvoi Accrassa, missä hänen lapsuudenkotinsa oli käytännössä maan ensimmäisen puolueen, vuonna 1947 perustetun the United Gold Coast Convention (UGCC) puoluetoimisto. Puolueen johtohahmot olivat hänen sukulaisiaan, ja Nana Akufo-Addon isä Edward Akufo-Addo toimi maan presidenttinä. Hänen äitinsä Adeline Akufo-Addo kuului ghanalaiseen kuninkaalliseen sukuun ja oli Akyem Abuakwan kuninkaan (Omanhene) Nana Ofori-Atta I:n tytär.

Akufo-Addo suoritti kauppatieteiden kanditutkinnon Ghanassa ja luki oikeustieteitä Englannissa. Hän teki lakimiehen uraa Ghanassa.

Lähteet

Aiheesta muualla 
 Nana Addo Dankwa Akufo-Addo Precidency of Ghana

Ghanan presidentit
Elävät henkilöt
Vuonna 1944 syntyneet